KS Daily View 28 ก.ย. 2022
28 กันยายน 2565

KS Daily View 28.09.2022 > รอประชุม กนง. คาดขึ้นดอกเบี้ย เน้นสะสมหุ้นกลุ่มเมืองเปิดประเทศ คาด SET แกว่งตัว 1600 -1630 จุด หุ้นแนะนำ BEM
ประเด็นที่เกิดขึ้นเมื่อวาน
ต่างประเทศ : ถ้อยแถลงของ Fed Bullard ที่กรุงลอนดอนเมื่อคืนยังคงโทน Hawkish สนับสนุนให้ Fed ขึ้นอัตราดอกเบี้ยต่อคาดสิ้นปีนี้อยู่ที่ระดับ 4.5%(ใกล้เคียง Dot plot) เป็นปัจจัยหนุนต่อทั้ง Dollar เดินหน้าแข็งค่าต่ออยู่ที่ 114.3 จุด และ Bond yields 2 ปีและ 10 ปีอยู่ที่ 4.3% และ 3.96% อีกฝั่งคือตลาดหุ้นสหรัฐดัชนี Dow Jones -0.43%DoD, NASDAQ +0.25% โดยกลุ่ม Consumer staples -1.76%, Utilities -1.7%, Real estate-1.28% ส่วน IT +0.22%, Energy +1.16%
ในประเทศ : SET Index เมื่อวานปิด 1610.5 จุด(-0.66%DoD) Sector ที่ปรับลงหลักๆ คือ กลุ่มธนาคาร BBL -2.2%, BAY-2.4%, SCB -1.87% กลุ่มพลังงาน PTTEP-0.9% ส่วน Sector ที่ขึ้นเด่นคือกลุ่มค้าปลีก  CRC +4.5%, BJC+0.75%  ส่วนประเด็นอื่นๆ คือ ผลประชุม ครม.คือเห็นชอบแผนการบริหารหนี้สาธารณะปี 66 วงเงิน 1.05 ล้านลบ.  สัดส่วนหนี้สาธารณะต่อ GDP ณ.สิ้นปีงบประมาณ 2566 คาดอยู่ที่ 60.43% อยู่ใต้กรอบที่ 70%  เรามองเป็นบวก คาดรัฐบาลคาดจะเดินหน้าเร่งออกมาตรการกระตุ้นเศรษฐกิจของรัฐบาลในช่วงที่เหลือของปีนี้และปี 2566 มองเป็นบวกต่อกลุ่มค้าปลีก, กลุ่มสื่อ
ประเด็นที่ต้องติดตาม
ต่างประเทศ : มองข้ามไปในเดือน ต.ค.  Key Event ใหญ่หลักๆที่ KS ให้น้ำหนักคือ
1.) ตัวเลขเศรษฐกิจสหรัฐที่ Fed ให้น้ำหนัก คือ Nonfarm payrolls ของเดือน ก.ย. ประกาศวันที่ 7 ต.ค. ตลาดคาด  2.5 แสนราย  VS. 3.15 แสนรายของเดือน ส.ค. และที่สำคัญตัวเลขอัตราเงินเฟ้อสหรัฐ  เดือน ก.ย. ประกาศวันที่ 13 ต.ค. KS คาดจะชะลอลงและคาดผ่านจุด Peak ไปแล้วแต่ยังทรงตัวสูง ทำให้เชื่อว่าตลาดหุ้นโลกจะยังผันผวนแกว่งตัวรอตัวเลขเศรษฐกิจ
2.)การประชุมสมัชชาใหญ่ของพรรคคอมมิวนิสต์จีน วันที่ 16 ต.ค. คาด ปธน.สิจิ้นผิงต่อเทอมที่ 3 ช่วงกลางเดือน ต.ค.  ติดตามว่าจะเห็นผ่อนคลาย Lockdown และการเปิดประเทศของจีน รวมถึงจะมีการออกมาตรกากระตุ้นเศรษฐกิจจีนเพิ่ม?  หากผ่อนคลายคาดบวกต่อหุ้นที่ได้ประโยชน์จีนฟื้น อาทิ PSL,SCGP, AOT, SPA, EKH
ในประเทศ :  วันนี้ให้น้ำหนักการประชุม กนง. ช่วงบ่าย 2  KS และตลาดคาดจะเห็นการปรับขึ้นดอกเบี้ยนโยบาย  25bps. เป็น 1.00%  โดยให้ติดตาม คือ
1.) ธปท.จะมีการปรับเพิ่มคาดการณ์ GDP Growth ไทยปี 2565-2566 ขึ้น? (หลังจากเมื่อวาน  World Bank ปรับเพิ่มคาด GDP Growth ไทยปี 2565  อยู่ที่  3.1%YoY จากเดิมคาด  2.9%YoY  และปี 2566  ปรับเพิ่มอยู่ที่   4.1%YoY) KS คาด ธปท.มีโอกาสปรับขึ้นหลังจากตัวเลขภาคท่องเที่ยวต่างชาติเข้ามาต่อเนื่อง ล่าสุดสำนักเศรษฐกิจคาดสิ้นปี 10-12 ล้านคน ปัจจุบันตั้งแต่ต้นปีต่างชาติเข้าไปแล้ว  6 ล้านคน KS ประเมินเป็น Sentiment บวกต่อ SET index
2.) ติดตามคาดการณ์เงินเฟ้อไทยของ ธปท.
3.) รอดูท่าทีของธนาคารพาณิชย์จะปรับอัตราดอกเบี้ยเงินกู้ขึ้นตาม?  หากปรับขึ้นตาม 25bps คาดบวกกับกำไรสุทธิ 2023 ของธนาคารใหญ่ 5%-7% แต่หากยังไม่สามารถปรับขึ้นดอกเบี้ยเงินกู้ได้อาจเห็นแรง Sell on fact กลุ่มธนาคารใหญ่ ในทางตรงกันข้ามจะเห็น Buy on fact ในกลุ่มการเงินและอสังหาริมทรัพย์
กลยุทธ์การลงทุน :  KS ประเมินตลาดหุ้นไทยวันนี้จะอย่ในโหมดแกว่งตัว Sideway ในช่วงเช้าคาดนักลงทุน Wait &see รอประชุม กนง.ช่วงบ่าย คาดจะเห็นแรงหนุนจากกลุ่มพลังงาน  โดยเฉพาะกลุ่ม Upstream ตามราคาน้ำมันดิบที่ Rebound อิง Brent +2.6%DoD ปิด 86.3 เหรียญ  โดยกรอบการการเคลื่อนไหวของตลาดหุ้นคาดแนวต้าน 1,630 จุด และ 1,655 จุด ส่วนแนวรับคาด 1,600 จุด และกรณี Worst Case คาด 1585 จุด  ยังคงมุมมองเดิมคือ ปัจจัยพื้นฐานตลาดหุ้นไทยยังแข็งแกร่ง
1.) การทยอยปรับเพิ่ม GDP Growth  ล่าสุด World Bank รวมถึง Market EPS ไทย
2.) โอกาสการเกิด Recession ที่ยังต่ำ  โดยประเมินความเสี่ยงที่จะกดดันให้ SET Index ปรับฐานลงคือ การเมืองนอกสภา หากเกิดขึ้นคาดจะเป็นปัจจัยเร่งให้ค่าเงินบาทอ่อนค่าต่อล่าสุด 38 บาทเป็นปัจจัยกดดัน Flow โดยให้ติดตาม 30 ก.ย.ศาลรัฐธรรมนูญนัดชี้ปมวาระ8 ปีนายก
ประเมินตลาดหุ้นไทยวันนี้คาด 1600 -1630 จุด หุ้นแนะนำ BEM
Top pick :
BEM(ราคาทางพื้นฐาน 10.2 บาท)  เป็น 1 ในหุ้นเปิดเมืองคาดได้ประโยชน์จากการเปิดประเทศ และเป็นหุ้น Defensive ในช่วงที่ตลาดผันผวน โดยมีปัจจัยหนุนราคาหุ้นมาจาก
1) การฟื้นตัวของการจราจรบนทางด่วนและ MRT ที่เร็วกว่าคาด
2) การปรับอัตราค่าโดยสารรถไฟฟ้า MRT ทีสูงเกินคาด
3) การชนะสัญญาดำเนินงานโครงการรถไฟฟ้าสายสีส้มและสีม่วง โดยเราได้รวมมูลค่า 1.08 บาท จากโครงการรถไฟฟ้าสายสีส้มในมูลค่าของเราแล้ว
รายงานตัวเลขเศรษฐกิจ
วันพุธ ตัวเลข GfK Consumer Confidence เดือน ต.ค. ของเยอรมัน คาด -39 จุด (แย่ลงจากเดือนก่อนหน้าที่ -36.5 จุด) ตัวเลข Pending Home Sales เดือน ส.ค. ของสหรัฐฯ คาด -1% MoM เป็น 259K ถ้อยแถลงของ Fed Bostic, Fed Bullard และ Fed Evans และปริมาณสต๊อกน้ำมันดิบรายสัปดาห์ของสหรัฐฯ
วันพฤหัสฯ ติดตามตัวเลขผลผลิตภาคอุตสาหกรรมของไทยเดือน ส.ค. คาด +11.2% YoY ตัวเลขเงินเฟ้อของเยอรมัน เดือน ก.ย. คาด +1.1% MoM และ +9.5% YoY ตัวเลขการขอรับสวัสดิการว่างงานรายสัปดาห์ของสหรัฐฯ คาด 215K ถ้อยแถลงของ Fed Lane, Fed Mester, และ Fed Daly 
วันศุกร์ ติดตามศาลรัฐธรรมนูญจะนัด 30 ก.ย. บ่ายสามโมง ชี้ปมวาระ 8 ปีของนายกฯ ตัวเลขดุลบัญชีเดินสะพัดเดือน ส.ค. ของไทย คาด -4.8 พันล้านเหรียญสหรัฐฯ ตัวเลข NBS Manufacturing PMI ของจีนเดือน ก.ย. คาด 49.8 จุด (+0.8% MoM) ตัวเลข Caixin Manufacturing PMI ของจีนเดือน ก.ย. คาด 49.8 จุด (+0.6% MoM) ตัวเลข NBS Non manufacturing PMI ของจีนเดือน ก.ย. คาด 52.8 จุด (ทรงตัว MoM) ดัชนีความเชื่อมั่นผู้บริโภคของญี่ปุ่นเดือน ก.ย. คาด 34 จุด (+4.6% MoM) ตัวเลข Retail Sales เดือน ส.ค. ของเยอรมัน คาด -1% MoM และ -5.1% YoY ตัวเลขเงินเฟ้อของยูโรโซน เดือน ก.ย. คาด +1% MoM และ +9.6% YoY ตัวเลขอัตราการว่างงานของยูโรโซน เดือน ส.ค. คาด 6.6% ตัวเลข Personal income ของสหรัฐฯ เดือน ส.ค. คาด +0.3% MoM ตัวเลข Personal spending ของสหรัฐฯ เดือน ส.ค. คาด +0.2% MoM ตัวเลข PCE Price index เดือน ส.ค. คาด +0.1% MoM และ +6.2% YoY ตัวเลข Core PCE Price index เดือน ส.ค. คาด +0.4% MoM และ +4.7% YoY ตัวเลข Michigan Consumer Sentiment Index เดือน ก.ย. คาด 59.5 จุด (+2.2% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #ลงทุน #Investment #KSTODAY